תרצה גרינפלד

ממוזער
תרצה גרינפלד (נולדה ב-2 בינואר 1957 בנתניה) היא ראש המועצה הדתית בנתניה מאז מרץ 2022, אשה ראשונה בתפקיד זה בעיר נתניה. בעבר הייתה גרינפלד חברת מועצת העיר נתניה וממונה על הבריאות, האמנות, וההנצחה בעיר לאחר שנבחרה במסגרת סיעתה של ראש העיר מרים פיירברג-איכר. בשנים 2004–2010 הייתה גרינפלד ראש מנהל חינוך וחברה בעיריית נתניה. לפני כן, ובין התפקידים לעיל, עסקה גרינפלד במגוון תפקידי חינוך, החל ממורה בנתניה ובשבי שומרון, בהמשך כמנהלת שני בתי ספר בנתניה, ומפקחת אזורית על חינוך ממלכתי דתי יסודי במשרד החינוך וכלה במינוי למרצה במכללת אורות ישראל.

== ביוגרפיה ==
תרצה גרינפלד נולדה להוריה ישראל וחיה כחולי (בלויגרונד) בעיר נתניה. לאחר למודים בבית ספר תיכון "בר-אילן" בנתניה שירתה בשנת 1975 בשירות לאומי בתחום החינוך בבית שאן והסביבה. גרינפלד למדה לתעודת הוראה בסמינר תלפיות, למדה תואר ראשון במכללת ירושלים, עשתה תואר שני באוניברסיטת ליברפול וקורס מנהלים באוניברסיטת בר-אילן.<ref name=":0"></ref>

תרצה התחתנה ב-1976 עם אלי גרינפלד, עתה בנקאי בגמלאות, ולזוג חמישה ילדים. לאחר הנישואים התגורר הזוג בעיר נתניה ולאחר זמן עברו לגור בשבי שומרון, שם עבדה גרינפלד כמורה. בשנת 1994 חזרה לגור עם משפחתה בעיר נתניה.<ref name=":0" />

== הוראה ==
בשנים 1979 - 1991 לימדה גרינפלד בבתי ספר יסודיים במקומות מגוריה בנתניה ובשבי שומרון. בשנים 1993- 1994 הייתה מדריכת מורים. בשנים 1994- 1995 ניהלה את בי"ס ממלכתי דתי (ממ"ד) מוריה בעיר נתניה, בי"ס 8 שנתי המאוכלס ברובו בילדי פנימייה שהוצאו בצוו בית המשפט מבתיהם. בשנים 1996 - 2003 ניהלה גרינפלד את בי"ס ממ"ד ישורון, נתניה. בתפקיד זה ניהלה גרינפלד 60 אנשי צוות שחינכו 850 ילדים בכיתות א-ח. בניהולה, זכה בית הספר ישורון בפרס חינוך ארצי בשנת 2001.<ref name=":1"></ref>

בשנת 2004 מונתה גרינפלד למפקחת על חינוך יסודי דתי ברשויות פתח תקווה, רעננה, כפר סבא, אלעד, הוד השרון, כפר יונה, לב השרון, תל מונד וקדימה. לאחר שעמדה בראש מנהל חינוך וחברה בעירית נתניה, שימשה גרינפלד בשנים 2013–2017 מרצה במכללת אורות ישראל. בשנים 2018–2020 ניהלה גרינפלד את סניף נתניה של [https://www.nitzan-israel.org.il/ עמותת ניצן לקידום לקויי למידה].<ref name=":1" />

== עירית נתניה ==
בשנים 2004–2010 הייתה גרינפלד ראש מנהל חינוך וחברה בעיריית נתניה.<ref name=":2"></ref> המנהל בראשותה כלל חינוך פורמלי ובלתי פורמלי, קליטה, ספורט, ביקור סדיר, קידום נוער, שפ"ח, ויד לבנים, והופעל בידי 1550 עובדים בתקציב שנתי שוטף של 300 מיליון ₪.<ref name=":3"></ref><ref></ref> בנוסף, כיהנה גרינפלד בוועד מנהל היכל התרבות, ובוועד מנהל העמותה לחינוך בלתי פורמלי בנתניה.<ref name=":1" />

ביוזמת ראשת העיר נתניה מרים פיירברג-איכר, התמודדה גרינפלד בבחירות לעירית נתניה ב-2018 במסגרת סיעת "נתניה אחת"<ref name=":2" /> ובשנת 2019<ref name=":3" />התחילה לכהן במועצת העיר נתניה כממונה על הבריאות,<ref></ref> האמנות וההנצחה<ref></ref> בעיר.<ref></ref> בתפקיד זה הייתה תרצה מעורבת עמוקות בהתמודדות עם מגפת הקורונה בעיר נתניה.<ref></ref>
== המועצה הדתית נתניה ==
בשנת 2016 נבחרה גרינפלד להיות חברת המועצה הדתית בנתניה ויזמה שיקום וחידוש המקוואות בנתניה.<ref></ref>

בתאריך 16.3.2022 מינה השר לענייני דת מתן כהנא את גרינפלד לממונה בעלת זכות הכרעה של ה[https://mdn.org.il/index.php?p=13 מועצה הדתית בנתניה].<ref></ref> היא נבחרה במסגרת מהלך מקיף ברחבי הארץ לאיוש ממונים על המועצות הדתיות ביישובים רבים בהם המנגנון הקיים למינוי יו"ר מועצה דתית כשל <ref></ref>. לשם כך יזם מתן כהנא מכרז ארצי כדי לאייש משרות ממונים על מועצות דתיות שנותרו פנויות ברחבי הארץ, כאשר המכרזים היו פתוחים גם בפני נשים.<ref></ref>

במסגרת תפקידה כראש המועצה הדתית יזמה גרינפלד הקמת אתר ידידותי של המועצה הדתית,<ref></ref> גרינפלד פתחה את שערי המועצה הדתית לשירות כלל האוכלוסייה על ידי פעולות דוגמת קבלות שבת מוזיקליות, והשתתפות המועצה הדתית במגוון פעילויות המתרחשות בעיר.<ref></ref><ref></ref> דוגמה נוספת היא משלוח ערכות זיכרון לכל משפחות השכול ביום הזיכרון יחד עם בית יד לבנים, ותפילה חגיגית בהשתתפות רב העיר והזמר אהרון רזאל בבית כנסת הגדול. <ref></ref>

== הערות שוליים ==

קטגוריה:נתניה: אישים
קטגוריה:נתניה: חינוך
קטגוריה:נתניה: אנדרטאות
קטגוריה:בוגרות תיכון אמי"ת בר-אילן (נתניה)
קטגוריה:בוגרי תיכון אמי"ת בר-אילן (נתניה)
קטגוריה:בוגרות שירות לאומי
קטגוריה:בוגרות מכללה ירושלים
קטגוריה:בוגרי מכללה ירושלים
קטגוריה:ראשי מועצות דתיות בישראל
קטגוריה:ישראליות שנולדו ב-1957
קטגוריה:ישראלים שנולדו ב-1957